# *E L Ő T E R J E S Z T É S*

*LIT/1505-3/2019.*

**„*Törvényességi felhívás a településkép védelméről szóló önkormányzati rendelet***

***jogszabálysértő rendelkezéseinek megszűntetésére”***

Litér Község Önkormányzatának Pénzügyi Gazdasági és Településfejlesztési Bizottsága

Litér Község Önkormányzatának Képviselő-testülete

**2019 év május 13.**

***Tisztelt Bizottsági Tag!***

***Tisztelt Képviselő Asszony/Úr!***

Litér Község Önkormányzatának Képviselő-testülete a 2017. december 29. napján tartott ülésén elfogadta Litér Településképi Arculati Kézikönyvét és megalkotta a településkép védelméről szóló 23/2017.(XII.29.) számú önkormányzati rendeletet.

A Veszprém Megyei Kormányhivatal Kormánymegbízottja a mellékelve csatolt levelében ***törvényességi felhívással*** él a településkép védelméről szóló önkormányzati rendelet jogszabálysértő rendelkezéseivel szemben, amelyek megszüntetéséről intézkedni szükséges.

***Kérem Önöket, hogy a törvényességi felhívás tudomásulvételével a településkép védelméről szóló önkormányzati rendelet jogszabálysértő rendelkezéseinek megszűntetéséről Németh Kristóf Ferenc megbízásával dönteni szíveskedjenek.***

Litér, 2019. április 4.

*Szedlák Attila s.k.*

Litér Község Polgármestere

**Határozati javaslat**

**Litér Község Önkormányzat Képviselő-testületének**

**…/2019. (V.13.) LKt. határozata**

Litér Község Önkormányzatának Képviselő-testülete megtárgyalta és tudomásul vette, hogy a Veszprém Megyei Kormányhivatal Kormánymegbízottjának a VE/53/919-1/2019. ügyiratszámú törvényességi felhívásában foglaltak szerint a településkép védelméről szóló 23/2017.(XII.29.) önkormányzati rendelet jogszabálysértő rendelkezéseit felülvizsgálja és intézkedik a törvénysértés megszüntetéséről.

A településkép védelméről szóló önkormányzati rendeletnek a törvényességi felhívás szerinti módosításával Németh Kristóf Ferencet bízza meg a képviselő-testület, árajánlata alapján 70.000,-Ft ellenében.

A Képviselő-testület felhatalmazza a polgármestert és a jegyzőt a szükséges intézkedések megtételére.

Határidő: azonnal

Felelős: Szedlák Attila polgármester

Bencze Éva jegyző